## Rješenje Ustavnog suda Republike Hrvatske broj U-VII-224/1992. od 28. srpnja 1992.

### NN 47/1992 (31.7.1992.), Rješenje Ustavnog suda Republike Hrvatske broj U-VII-224/1992. od 28. srpnja 1992.

# USTAVNI SUD REPUBLIKE HRVATSKE

Ustavni sud Republike Hrvatske na sjednici 28. srpnja 1992. godine,
donio je

## RJEŠENJE

1. Odbija se prijedlog Hrvatske narodne stranke za izdavanjem priopćenja
za javnost o izbornoj promičbi.

2. Ovo rješenje objavit će se u "Narodnim novinama".

Obrazloženje

Hrvatska narodna stranka podnijela je Ustavnom sudu Republike Hrvatske
prijedlog za izdavanjem priopčenja za javnost o izbornoj promičbi. U prijedlogu
navodi da se ta i druge oporbene stranke u izbornoj promičbi preko sredstava
javnog priopćavanja posebno Hrvatske televizije, stavljaju u neravnopravan
položaj u odnosu na vladajuču stranku i predsjednika Republike, koji je
također jedan od kandidata za predsjednika Republike u raspisanim izborima.
To po njihovom mišljenju posebno dolazi do izražaja kada se istovremeno
putem HTV-a prezentiraju kandidati za zastupnike u Sabor Republike Hrvatske
i kandidat za predsjednika Republike od strane stranke na vlasti u obavljanju
državničkih funkcija, a naknadno, u posebnom bloku, ponovno se isti kandidati
prezentiraju u funkciji izborne promičbe. Na taj se način dovode u pitanje
odredbe članka 13. i 14. Zakona o izboru presjednika Republike ("Narodne
novine", broj 22/92) i Članaka 18. i 19. Zakona o izborima zastupnika
u Sabor Republike Hrvatske ("Narodne novine", broj 22/92). Navode,
da su se sa zahtjevom za izdavanrem priopćenja za javnost obratili Izbornoj
komisiji Republike Hrvatske, koja, međutim, njihovom zahtjevu nije udovoljila.
Prijedlog nije osnovan. Prema članku 22. točka 6. Zakona o izboru predsjednika
Republike i članku 31. točka 7. Zakona o izborima zastupnika u Sabor Republihe
Hrvatske, u cilju osiguravanja jednakih uvjeta svih kandidata za predsjednika
Republike i kandidata za zastupnike u Sabor Republike Hrvatske, Izborna
komisija Republike Hrvatske dužna je nadzirati pravilnost izborne promičbe
u skladu sa zakonom: Izborna je komisija Republike Hrvatske, dakle, nadležna
nadzirati ostvarivanje odredaba članaka 13. i 14. Zakona o izboru predsjednika
Republike te odredaba članaka 18. i 19: Zakona o izborima zastupnika u
Sabor Republike Hrvatske. U skladu s tim Izborna komisija Republike Hrvatske
je dopisom broj: Klasa: 013-03/92-01/05 Urbroj: 56805-92-279 od 25. srpnja
1992. godine, obavijestila Hrvatsku narodna stranku da nema osnove za izdavanjem
predmetnog javnog priopćenja u smislu zahtjeva HNS-a, budući temeljem Zakona
o izboru predsjednika Republike i Zakona o izborima zastupnika u Sabor
Republike Hrvatske nema ovlasti kontrolirati ni u postupku izbora izvršavanje
državničkih obaveza pojedinih državnih djelatnika te utjecati na bilo kakvo
utvrđivanje rasporeda u obavljanju pojedinih državničkih aktivnosti, pa
i u slučaju kada su ti djelatnici izborni kandidati za predsjednika Republike
i za Sabor Republike Hrvatske. Ustavni sud Republike Hrvatske polazeći
od Ustava Republike Hrvatske i navedenih izbornih zakona ne nalazi da bi
nastup pojedinih državnih djelatnika u obavljanju njihove državničke aktivnosti
putem HTV-a i drugih sredstava javnog priopćavanja doveo u pitanje spomenute
odredbe zakona o osiguravanju jednakih uvjeta svim kandidatima u izbornoj
promičbi, te je u skIadu s tim prijedlog Hrvatske narodne stranke odbio
kao neosnovan Odluku o objavljivanju ovog rješenja u "Narodnim novinama"
temelji se na članku 20. Ustavnog zakona o Ustavnom sudu Republike Hrvatske
("Narodne novine". broj 13/1991.)

Broj : U-VII-224/ 1992.

Zagreb, 28. srpnja 1992.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 47/1992-1223